Διάσκεψη της Αβάνας

Η Διάσκεψη της Αβάνας () ήταν μια ιστορική συνάντηση των ηγέτων του οργανωμένου εγκλήματος των Ηνωμένων Πολιτειών που πραγματοποιήθηκε στην Αβάνα της Κούβας στις 22 Δεκεμβρίου 1946.  Η διάσκεψη φέρεται να διοργανώθηκε από τον Λάκι Λουτσιάνο και πραγματοποιήθηκε για να συζητηθούν σημαντικά θέματα, όπως οι κανόνες και τα επιχειρηματικά συμφερόντα. 

Την Διάσκεψη της Αβάνας παρακολούθησαν μαφιόζοι που εκπροσωπούσαν τις εγκληματικές οικογένειες της μαφίας απ' όλες τις Ηνωμένες Πολιτείες και πραγματοποιήθηκε κατά την διάρκεια μιας εβδομάδας από τις 22 Δεκεμβρίου του 1946 στο ξενοδοχείο Νασιονάλ. Θεωρείται ότι ήταν η πιο σημαντική διάσκεψη κορυφής από αυτήν της Διάσκεψης του Ατλάντικ Σίτι του 1929. Οι αποφάσεις που εληφθήσαν στην Αβάνα επηρεάσαν όλες τις εγκληματικές οικογένειες στις Ηνωμένες Πολιτείες κατά την διάρκεια των επόμενων δεκαετιών.

Ιστορικό 
Στις αρχές του φθινοπώρου του 1946, ο Λουτσιάνο έλαβε έναν σφραγισμένο φάκελο από έναν πρόσφατο απελαυμένο μαφιόζο από τις  ΗΠΑ, το οποίο περιείχε τρεις λέξεις, «Δεκέμβριος- ξενοδοχείο Νασιόναλ.» 
Στα τέλη Σεπτεμβρίου, ο Λουτσιάνο θα λάβει δύο ιταλικά διαβατήρια που είχαν εκδοθεί στο πραγματικό  του όνομα, Σαλβατόρε Λουκανία, με θεώρηση για το Μεξικό, την Κούβα και πολλές χώρες της Νότιας Αμερικής. 
Ο Λουτσιάνο ήταν πλέον σε θέση να επισκεφθεί το Δυτικό Ημισφαίριο και να συναντηθεί με αρκετούς συνεργάτες του από τις ΗΠΑ. Στα τέλη Οκτωβρίου, ο Λουτσιάνο ταξίδεψε από την Ιταλία απ' όπου είχε καταφύγει μετά από την απέλαση του από τις ΗΠΑ, στο Καράκας της Βενεζουέλας, στη Πόλη του Μεξικού και τέλος, στη Αβάνα, οπου κατά την αφιξή του στη Αβάνα θα τον υποδεχτεί ο παλιός του φίλος Μέγερ Λάνσκι. Μετά από παραγγελία του Λουτσιάνο, ο Λάνσκι είχε διοργανώσει την διάσκεψη στην Αβάνα, την εβδομάδα τις 22ης Δεκεμβρίου με αφεντικά του οργανωμένου εγκλήματος απ' όλες τις Ηνωμένες Πολιτείες. 

Ο Λάνσκι είχε προτείνει στον Λουτσιάνο η διάσκεψη να γίνει στο πολυτελές ξενοδοχείο και καζίνο Νασιόναλ, που ανήκε στον ίδιο τον Μέγερ Λάνσκι και σιωπηλό συνεργάτη του, τον τότε δικτατόρα της Κούβας Φουλχένσιο Μπατίστα. Ο Λουτσιάνο συμφώνησε με την πρόταση του Λάνσκυ και η Διάσκεψη της Αβάνας είχε πλέον ιδρυθεί.

Θέματα της διάσκεψης 
Τα πιο πιεστικά θέματα στην ημερήσια διάταξη της διάσκεψης ήταν η ηγεσία και η εξουσία εντός της μαφίας της Νέας Υόρκης, οι μαφιόζοι και τα  συμφέροντα τους στα καζίνο της Αβάνας, η διακίνηση ναρκωτικών, καθώς και οι επιχειρήσεις της Δυτικής Ακτής του Μπάγκσυ Σίγκελ, ειδικά το νέο ξενοδοχείο και καζίνο Φλαμίνγκο στο Λας Βέγκας. Ο Λουτσιάνο που απουσιάζε από τον Αμερικανικό υπόκοσμο για αρκετούς μήνες, ήταν ιδιαίτερα ανήσυχος για την κατάσταση στη Νέα Υόρκη. Ένα άλλο αφεντικό της μαφίας, ο Βίτο Τζενοβέζε, που είχε επιστρέψει στη Νέα Υόρκη από την εξορία του στην Ιταλία, δεν ήταν ικανοποιημένος για τον μικρό ρόλο του στην Αμερικανική μαφία.

Ενα από τα πιο σημαντικά θέματα της διάσκεψης της Αβάνας ήταν το παγκόσμιο εμπόριο ναρκωτικών και οι δραστηριότητες της μαφίας στις Ηνωμένες Πολιτείες. Ήταν ένας μακροχρόνιος μύθος ότι υπήρχε η άρνηση του Λουτσιάνο και της Κόζα Νόστρα να ασχοληθεί με τα ναρκωτικά. Στην πραγματικότητα, μόνο λίγα αφεντικά, όπως  ο Φρανκ Κοστέλο και τα άλλα αφεντικά που ελέγχαν προσοδοφόρες αυτοκρατορίες τυχερών παιχνίδιων αντιτίθονταν στο εμπόριο ναρκωτικών. Η παράταξη κατά των ναρκωτικών πίστευε ότι η Κόζα Νόστρα δεν χρειάζονταν τα κέρδη από τα ναρκωτικά, και τα οποία έφεραν τα ανεπιθύμητα αποτελέσματα, όπως η συνεχής καταδιώξη των διωκτικών αρχών και η προσοχή των μέσων ενημέρωσης. Η παράταξη υπέρ των ναρκωτικών ισχυριζόταν ότι τα ναρκωτικά ήταν πολύ πιο κερδοφόρα από ό,τι οποιαδήποτε άλλη παράνομη δραστηριότητα.  Επιπλέον, εάν η  Κόζα Νόστρα αγνοούσε το εμπόριο ναρκωτικών, άλλες εγκληματικές οργανώσεις θα έκαναν το άλμα και τελικά θα μειώναν την δύναμη και την επιρροή της Μαφίας.

Παραπομπές

Εξωτερικοί σύνδεσμοι 
Διάσκεψη της Αβάνας στο La Cosa Nostra Database

Διασκέψεις της μαφίας